धमतरी : एटीएम के आसपास खड़े होकर रेकी करने वाले और मदद करने के नाम पर एटीएम पिन जानकर खाते से रकम निकालने वाले चार लोगों को पुलिस ने गिरफ्तार करने में सफलता प्राप्त की है मिली जानकारी अनुसार कोंडागांव जिले के केशकाल नगर निवासी जगदीश हिडको जो की फॉरेस्ट विभाग में मजदूरी का काम करता है वह 15 नवंबर को केशकाल नगर के स्टेट बैंक में स्थित एटीएम में दोपहर में पैसे निकालने गया था लेकिन उसे एटीएम से पैसा निकालना नहीं आता था इसलिए एटीएम के पास खड़े एक अज्ञात व्यक्ति को अपना एटीएम और पासवर्ड देकर एक हजार रुपए निकलवाया और चला गया वह अपने घर जा रहा था की तभी उसके मोबाइल में एक-एक करके तीन मैसेज आए जिसमें बारी बारी करके उसके खाते से 19 हजार, 20 हजार और 39 हजार रुपये की निकासी की गई थी जिसके बाद घबराया मजदुर पुलिस थाने पहुंचा और इसकी शिकायत की जिसके बाद जाँच में जुटी पुलिस ने एटीएम से सीसीटीवी फुटेज निकाले और आरोपियों की तलाश करने लगी और सभी आरोपियों को धमतरी से गिरफ्तार करने में सफलता प्राप्त की गिरफ्तार आरोपियों में संदीप कुमार, सूरजमल, रणदीप सिंह,  प्रवीण सिंह शामिल है सभी ग्राम बरवाला पासा जिला हरियाणा के निवासी हैं.